cyanic-selkie/wikianc huggingface dataset:
Latvijas futbola izlase 2020.—2021. gada UEFA Nāciju līgā
Latvijas izlases spēles
🇱🇻 latvia: Pāvels Šteinbors (K) — Roberts Savaļnieks, Antonijs Černomordijs, Kaspars Dubra, Raivis Andris Jurkovskis — Artūrs Zjuzins (Alvis Jaunzems 81'), Eduards Emsis, Vladislavs Fjodorovs (Roberts Uldriķis 46'), Jānis Ikaunieks, Andrejs Cigaņiks (Mārtiņš Ķigurs 81') — Vladislavs Gutkovskis
🇱🇻 latvia: Pāvels Šteinbors (K) — Roberts Savaļnieks (Ritvars Rugins 66'), Antonijs Černomordijs, Kaspars Dubra, Raivis Andris Jurkovskis — Alvis Jaunzems, Artūrs Zjuzins (Krišs Kārkliņš 86'), Eduards Emsis, Andrejs Cigaņiks, Jānis Ikaunieks — Raimonds Krollis (Dāvis Ikaunieks 86')
🇱🇻 latvia: Pāvels Šteinbors (K) — Ritvars Rugins, Elvis Stuglis, Mārcis Ošs, Roberts Savaļnieks — Kristers Tobers (Krišs Kārkliņš 67'), Artūrs Zjuzins (Eduards Emsis 81'), Andrejs Cigaņiks, Jānis Ikaunieks, Alvis Jaunzems (Mārtiņš Ķigurs 67') — Roberts Uldriķis (Raimonds Krollis 81')
🇱🇻 latvia: Pāvels Šteinbors (K) — Roberts Savaļnieks, Mārcis Ošs, Igors Tarasovs, Raivis Andris Jurkovskis — Artūrs Zjuzins (Krišs Kārkliņš 54'), Kristers Tobers (Eduards Emsis 63'), Dāvis Ikaunieks (Mārtiņš Ķigurs 63'), Jānis Ikaunieks, Andrejs Cigaņiks (Alvis Jaunzems 84') — Vladislavs Gutkovskis (Roberts Uldriķis 63')
🇱🇻 latvia: Roberts Ozols — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Krišs Kārkliņš, Ritvars Rugins (Aleksejs Saveļjevs 61'), Vladimirs Kamešs (Daniels Ontužāns 61'), Jānis Ikaunieks (Alvis Jaunzems 90+1'), Andrejs Cigaņiks (Mārtiņš Ķigurs 71') — Vladislavs Gutkovskis
🇱🇻 latvia: Roberts Ozols — Roberts Savaļnieks, Antonijs Černomordijs (K), Kaspars Dubra, Raivis Andris Jurkovskis — Krišs Kārkliņš, Artūrs Zjuzins (Aleksejs Saveļjevs 55'), Vladimirs Kamešs (Daniels Ontužāns 74'), Andrejs Cigaņiks (Dāvis Ikaunieks 82') — Jānis Ikaunieks (Mārtiņš Ķigurs 75'), Vladislavs Gutkovskis (Raimonds Krollis 75')
Saūda Arābijas karaļu uzskaitījums
Šajā uzskaitījumā apkopoti Saūda Arābijas karaļi kopš 1932. gada, kad tika dibināta karaliste. Visi nākamie Saūda Arābijas monarhi ir pirmā karaļa Abdelazīza Ibn Saūda dēli.
Paparču seņūnija
Paparču seņūnija ir seņūnija Lietuvā, Kauņas apriņķa Kaišadores rajona pašvaldībā, tās austrumos. Seņūnija sastāv no 3 seņūnaitijām, tajā ir 32 ciemi un 1 viensēta.
Skaidrīte Ābrama
Skaidrīte Ābrama (dzimusi ) ir Latvijas ekonomiste un politiķe, konkurences tiesību eksperte. Bijusi Konkurences padomes priekšsēdētāja (2012—2020). Šobrīd 14. Saeimas deputāte, ievēlēta no partijas "Progresīvie".
Dzīvesgājums
S. Ābrama 1981. gadā ir ieguvusi diplomu par vācu valodas un literatūras pasniedzēja, filologa, tulka kvalifikāciju Latvijas Valsts universitātē. Vēlāk papildinājusi izglītību Šveices Institūtā Sanktgallenē (1994. gadā iegūta specialitāte biznesa menedžments), kā arī 2003. gadā ieguvusi Latvijas Universitātes sociālo zinātņu maģistra grādu vadībzinātnē, starptautiskā biznesa un ekonomikas specialitātē.
Divsēklu grīslis
Divsēklu grīslis (la) ir grīšļu dzimtas suga. Savvaļā tā ir sastopama ziemeļu apvidos pola tuvumā. Latvijas teritorijā ir sastopams diezgan reti slapjos un purvainos mežos, atsevišķos dienvidu rajonos nav atrasts.
Skaidrīte Ābrama
Dzīvesgājums
No 2012. līdz 2020. gadam S. Ābrama bija Konkurences padomes priekšsēdētāja.
Divsēklu grīslis
Ierakstīts Latvijas Sarkanajā grāmatā 3. kategorijā.
Apraksts
Divsēklu grīslis ir daudzgadīgs, 30-50 cm garš lakstaugs, kurš pieder vienādvārpu grīšļu grupai, jo tā vīrišķie ziedi atrodas vārpiņas augšdaļā, sievišķie — vārpiņas apakšdaļā.
Augs veido nelielu, skraju ceru. Stublājs ir trīsšķautņains, tievs un parasti galotnē mazliet nolīkst. Lapas stublāja apakšdaļā ir 0,1—0,15 cm platas, īsākas nekā stublājs. Lapas mala ir raupja. Ziedkopa ir 2—4 cm gara, to veido 2—6 apaļas vārpiņas ar nedaudziem ziediem. Pie apakšējās vārpiņas ir matveida seglapa. Augļa pūslītis ir spīdīgs, zaļš vai brūns, kad ir nogatavojies. Pēc formas pūslītis ir ieapaļš ar ļoti īsu knābīti. Pūslīša pāreja knābītī ir pēkšņa. Zied no maija beigām līdz jūlijam.
Ziemeļu gulbis
Ziemeļu gulbis (Cygnus cygnus) ir liela auguma pīļu dzimtas (Anatidae) ūdensputns, kas mājo plašā areālā Eirāzijas Palearktikas joslā, retu reizi ieklīstot Ziemeļamerikas ziemeļrietumos Aļaskā, Ziemeļāfrikā, Kiprā, Portugālē, Tuvajos Austrumos un Indijas subkontinentā. Ģeogrāfisko variāciju nav.
Ziemeļu gulbis ligzdo Eirāzijas Palearktikas ziemeļos no Islandes līdz Krievijas tālajiem austrumiem. Izplatības areāla dienvidu robeža Eiropā sasniedz Poliju, bet Āzijā Arāla jūru un Mongoliju. Ziemot tas dodas uz okeāna piekrasti Rietumeiropā un Austrumāzijā, daļa putnu ziemo arī Centrāleiropā, Melnās un Kaspijas jūras reģionā. Samērā bieži sastopams arī Latvijā.
Latvijā
Latvijā ziemeļu gulbis ir parasts caurceļotājs un vietām, valsts rietumu daļā, arī samērā parasts ligzdotājs. Senākās ziņas par ligzdošanu Latvijas teritorijā saglabājušās no 1852. gada A. Platera apraksta, kurā rakstīts, ka Lubānas ezerā novēroti ligzdojoši ziemeļu gulbji. A. Platera darbs acīmredzot nebija zināms 20. gadsimta otrās puses ornitofaunas pētniekiem, jo 1973. gadā atklātā ligzdošana Kazdangas apkārtnē tolaik tika atzīta par pirmo pierādīto ziemeļu gulbju ligzdošanu Latvijā. Dažus gadus vēlāk ligzdošana tika novērota jau trijās vietās Skrundas zivsaimniecībā. Šie novērojumi iezīmē ziemeļu gulbja ekspansijas sākumu Latvijas rietumu daļā. Arī šobrīd lielākā daļa no 150—200 ligzdojošajiem pāriem koncentrējas Kurzemē. Austrumu daļā ziemeļu gulbji ligzdo mazākā skaitā. Latvijā arī regulāri pārziemo 20—100 īpatņi. Pēdējos desmit gados to skaits ir pieaudzis vairāk kā par 30%.
Izskats un īpašības
Ziemeļu gulbis ir līdzīgs mazajam gulbim, bet ir par to krietni lielāks un ir viens no smagākajiem lidojošiem putniem. Tā ķermeņa garums ir 140—165 cm, spārnu plētums 205—275 cm, svars 7,4—14 kg. Tēviņi ir nedaudz lielāki nekā mātītes. To vidējais svars ir 9,8—11,4 kg, mātītēm 8,9—9,2 kg. Datētais lielākais ziemeļu gulbja tēviņš ir svēris 15,5 kg.
Ziemeļu gulbja apspalvojums ir koši balts. Reizēm dažiem indivīdiem uz galvas un kakla var novērot brūnpelēku toni, kuri gulbji iegūst ar dzelzi bagātās ūdenstilpēs. Peldot ziemeļu gulbis tur kaklu taisni izslietu un spārnus piekļautus. Slaidais knābis pie pamatnes līdz nāsīm ir dzeltens, bet tā gals melns. Kājas arī ir melnas. Aste īsa un noapaļota. Jauno putnu apspalvojums ir pelēkbrūns, bet knābis rozīgi balts ar melnu. Sasniedzot gada vecumu, tie kļūst balti.
Uzvedība
Ziemeļu gulbis parasti mājo lielās ūdenstilpēs. Tie var būt ezeri un lieli dīķi. Lai smagais putns paceltos gaisā, tam ir jāieskrienas ar kājām pa ūdens virsmu. Pacēlies tas ir spēcīgs lidotājs, neskatoties uz savu ievērojamo masu. Migrācijas laikā ziemeļu gulbji nolido simtiem un tūkstošiem kilometru, līdz sasniedz ziemošanas vietas. Ziemeļu gulbji ceļojot parasti veido nelielas grupas, lai gan reizēm var novērot barus, kuros ir vairāk kā 1000 indivīdu. Tālos pārlidojumos tie lido augstu, apmēram 2500 metru augstumā.
Barība
Ziemeļu gulbji barojas ar ūdensaugiem, zāli, dažādām sēklām un graudiem. Ja ir izdevība, tie barojas arī ar dārzeņiem un saknēm, piemēram, kartupeļiem un cukurbietēm. Nelielos daudzumos tie barojas arī ar maziem bezmugurkaulniekiem.
Chevrolet Lacetti
Chevrolet Lacetti ir vidējās klases (C klases) automobilis, ko izstrādājis Dienvidkorejas autoražotājs GM Daewoo. Modelis tiek ražots ar 5 durvju hečbeka, 4 durvju sedana un 5 durvju universāļa virsbūvēm.
Lacetti nomainīja modeli Daewoo Nubira. Sedana un universāļa dizainu izstrādāja Itālijas uzņēmums Pininfarina, hečbeka dizainu izstrādāja itāļa Džordžeto Džudžaro studija. Automobilis pirmo reizi tika parādīts 2003. gada vasarā, bet ražošana tika uzsākta 2004. gadā. 2009. gadā Chevrolet Lacetti un Chevrolet Cobalt nomainīja jauns modelis Chevrolet Cruze.
Eiropas Savienība
Eiropā automobilis iesākumā tika tirgots ar Daewoo marku, un tikai 2004. gada tas ieguva Chevrolet markas zīmolu. Dažās valstīs ar modeļa nosaukumu Lacetti tika pārdoti tikai hečbeki, bet sedanus un universāļus pārdeva kā Nubira.
Eiropas modeļi pieejami ar sekojošiem 4 cilindru benzīna dzinējiem:
Pampelmūze
Pampelmūze jeb pomelo (Citrus maxima) ir neliels mūžzaļš rūtu dzimtas citrusaugs, kura augļi ar tādu pašu nosaukumu tiek lietoti uzturā. Tā dabiskais izplatības areāls ir Dienvidaustrumāzija. Krustojot pampelmūzi un saldo apelsīnkoku, iegūst greipfrūtus. Pampelmūzes auglis ir lielākais no citrusaugļiem. Tā miza ir bieza, un mīkstums ir sausāks nekā citiem citrusaugļiem.
Mengentūla Bathujagīna
Mengentūla Bathujagīna (mn; dzimusi Ulanbatorā) ir Mongolijas starptautiskā lielmeistare šahā (2003).
Chevrolet Lacetti
Citas valstis
Citos automobiļu tirgos modelis bija pazīstams kā Buick Excelle /HRV, Chevrolet Nubira, Chevrolet Optra, Chevrolet SRV, Holden Viva, Vauxhall Viva.
Mengentūla Bathujagīna
Biogrāfija
No 1997. līdz 2007. gadam regulāri piedalījusies Pasaules junioru šaha čempionātos dažādās vecuma grupās, kurās 2005. gadā U18 vecuma grupā izcīnījusi sudraba medaļu, bet 2001. gadā U14 vecuma grupā - bronzas medaļu. Divas reizes izcīnījusi sudraba medaļas (2000, 2002) Mongolijas sieviešu šaha čempionātos. Divas reizes dalījusi pirmo vietu Maskavas starptautiskajā sieviešu šaha turnīrā Moscow Open: 2009. gadā kopā ar Natāliju Pogoņinu, bet 2011. gadā kopā ar Aleksandru Kosteņuku. 2009. gadā uzvarējusi Āzijas zonas šaha turnīrā Hošiminā. 2010. gadā Cīrihē uzvarējusi Pasaules studenšu šaha čempionātā. 2014. gadā Katovicē šajā turnīrā izcīnījusi sudraba medaļu (uzvarēja Klaudia Kulona).
Chevrolet Lacetti
Gāzi grīdā!
Chevrolet Lacetti sedans tika izmantots raidījuma "Gāzi grīdā!" rubrikā "Zvaigzne automobilī par saprātīgu cenu", no 2006. gada pavasara sezonas līdz 2010. gada sezonai.
Mengentūla Bathujagīna
Biogrāfija
Piedalījusies FIDE sieviešu Grand Prix izcīņas cikla turnīros 2009.-2010. un 2011.-2012. gadā, kuros labākos rezultātus parādījusi 2010. gada aprīlī Naļčikā, kad dalījusi 5.-7. vietu kopā ar Džu Čeņu un Humpi Koneru (uzvarēja Tatjana Kosinceva) un 2012. gada septembrī Ankarā, kad ieņēmusi 6. vietu (uzvarēja Humpi Koneru).
Chevrolet Lacetti
Pasaules salonautomobiļu čempionāts (WTCC)
Kopš 2005. gada Eiropas sedanu Lacetti izmantoja par pamatu sporta sacīkšu bolīdiem, kas piedalās Pasaules salonautomobiļu čempionātā (WTCC).
Mengentūla Bathujagīna
Biogrāfija
2021. gada novembrī Rīgā ierindojusies 13. vietā 2021. gada "FIDE Chess.com Grand Swiss" turnīrā sievietēm.
2023. gada jūnijā Almatī izcīnījusi bronzas medaļu Āzijas individuālajā šaha čempionātā sievietēm.
Piedalījusies Pasaules šaha čempionātos sievietēm pēc izslēgšanas sistēmas:
Pārstāvējusi Mongolijas komandu lielākajos komandu šaha turnīros:
Par panākumiem turnīros FIDE 2001. gadā Bathujagīnai piešķīra starptautiskās meistares (WIM), bet 2003. gadā - starptautiskās lielmeistares (WGM) nosaukumu. 2010. gadā saņēmusi starptautiskā meistara nosaukumu vīriešiem (IM).
Ada Hegerberga
Ada Martīne Stolsmo Hegerberga (no, dzimusi ) ir Norvēģijas futboliste, Norvēģijas sieviešu izlases dalībniece. Pašlaik (2018) ir Francijas kluba Lionas "Olympique" sieviešu komandas uzbrucēja.
2016. gadā viņa tika atzīta par labāko Norvēģijas futbolistu (abu dzimumu vērtējumā), kļūdama par pirmo sievieti, kas saņem šo balvu.
2016. gada 25. augustā A. Hegerberga tika atzīta par UEFA Eiropas Labāko futbolisti. 2017. gadā — par BBC Gada labāko futbolisti. 2018. gada viņa kļuva par pirmo sieviešu Zelta Bumbas (Ballon d'Or Féminin) saņēmēju.
Kadiķi
Kadiķi jeb paegļi (Juniperus) ir ciprešu dzimtas ģints skujkoki. Speciālistu vidū nav vienprātības par sugu skaitu, kas ietilpst šajā ģintī, jo dažas sugas tiek izdalītas atsevišķi, kamēr citi uzskata, ka tās ir kādas sugas pasuga. Dažādos avotos ir norādītas no 52 līdz 67 sugām. Kadiķi ir izplatīti Ziemeļu puslodē — Eirāzijā un Āfrikā līdz tropiskajiem mežiem, kā arī Centrālamerikas kalnainajos apvidos.
Latvijā savvaļā ir sastopama tikai viena kadiķu ģints suga — parastais kadiķis.
Jirgensons
Jirgensons var būt:
Cvetans Stojanovs
Cvetans Stojanovs (bg; dzimis 2004. gadā) ir Bulgārijas FIDE meistars šahā (2012).
Biogrāfija
Daudzkārtējais Bulgārijas jauniešu šaha čempionātu uzvarētājs dažādās vecuma grupās: U8 (2011, 2012), U10 (2013, 2014). Vairākkārt pārstāvējis Bulgāriju Eiropas un pasaules jauniešu šaha čempionātos. 2012. gadā Prāgā uzvarējis Eiropas jauniešu šaha čempionātā U8 vecuma grupā. 2013. gadā uzvarējis Pasaules skolēnu šaha čempionātā U9 vecuma grupā. 2015. gadā uzvarējis Eiropas Savienības jauniešu šaha čempionātā U12 vecuma grupā.
Rudbārži (stacija)
Rudbārži ir neizmantots pieturas punkts dzelzceļa līnijā Jelgava—Liepāja. Tas atrodas Dienvidkurzemes novada Kalvenes pagastā pie Kuldīgas novada Rudbāržu pagasta robežas ap 3 km uz rietumiem no pagasta centra Rudbāržiem. Uz to ved autoceļš V1247. Pie stacijas atrodas apdzīvota vieta Rudbāržu stacija. Stacijas ēka ir saglabājusies kā dzīvojamā ēka "Rudbāržu stacija". 2017. gadā vēl saglabājušies abi peroni, kaut arī sliedes vairs ir tikai vienas.
Vēsture
Rudbāržu stacija tika atvērta, reizē ar dzelzceļa līnijas Jelgava—Liepāja atklāšanu. Mūsdienu tipveida stacijas ēka atklāta 1932. gada 1. februārī. Apakšstāvā bija stacijas telpas (kanceleja, dežūrtelpas u.c.), bet augšstāvā — dzīvokļi stacijas ierēdņiem. Arī padomju laikā Rudbārži bija stacija ar 3 sliežu ceļiem. Vēlāk stacijas ceļi tika nojaukti, bet stacija — pārveidota par pieturas punktu. Līdz 2001. gada 15. augustam šeit apstājās dīzeļvilciens Rīga—Liepāja. Pēc šī vilciena atcelšanas pieturas punkts vairs netiek izmantots.
Gārgaļveidīgie
Gārgaļveidīgie, gārgaļveidīgo putnu kārta (Gaviiformes) ir viena no putnu klases (Aves) kārtām, kas pieder neognatu infraklasei (Neognathae). Gārgaļveidīgo kārtā ir 5 mūsdienās dzīvojošas ūdensputnu sugas, kas visas pieder gārgaļu dzimtai (Gaviidae). Šajā kārtā ir vēl 4 aizvēsturisko sugu dzimtas. Molekulārajos pētījumos ir noskaidrots, ka gārgaļveidīgie un zosveidīgie putni ir vissenākās putnu grupas. Tās atdalījās no pārējiem putniem pirms 100 miljoniem gadu.
Mūsdienu gārgaļu sugas mājo Ziemeļamerikā un Eirāzijas ziemeļu daļā, lai gan aizvēsturiskās sugas bija daudz plašāk izplatītas. Latvijā ir sastopamas 4 no 5 pasaulē dzīvojošām gārgaļu sugām. Samērā bieži melnkakla gārgale (Gavia arctica) un brūnkakla gārgale (Gavia stellata), bet ļoti reti migrācijas laikā arī dzeltenknābja gārgale (Gavia adamsii) un polārā gārgale (Gavia immer). Melnkakla gārgale agrāk Latvijā bijusi sastopama kā ligzdojoša suga, tomēr pēdējos gados to apstiprinošu novērojumu nav.
FC Hradec Králové
FC Hradec Králové ir Čehijas futbola klubs no Hradeckrāloves. Tas ir dibināts 1905. gadā. Pašlaik spēlē Čehijas 1. līgā jeb Fortuna liga, kas ir valsts augstākā līga. Mājas spēles aizvada Všesportovní stadionā. Kluba nozīmīgākais panākums ir Čehoslovākijas čempiontituls 1960. gadā, kad komandas nosaukums bija Spartak Hradec Králove. Čehijas 1. līgā labākais sasniegums ir divreiz iegūta 8. vieta. 1995. gadā uzvarēja Čehijas kausa izcīņā.
Pēc uzvaras Čehoslovākijas 1. līgā komanda piedalījās 1960.—1961. gada Eiropas kausā, kurā sasniedza ceturtdaļfinālu, tajā divu spēļu summā piekāpjoties Spānijas klubam FC Barcelona. 1995.—1996. gada sezonā spēlēja UEFA Kausu ieguvēju kausa izcīņā, sasniedot astotdaļfinālu.
Pravienišķu seņūnija
Pravienišķu seņūnija ir seņūnija Lietuvā, Kauņas apriņķa Kaišadores rajona pašvaldībā, tās austrumos. Seņūnija sastāv no 3 seņūnaitijām, tajā ir 5 ciemi.
Līdztekas
Līdztekas ir sporta rīks, kuru izmanto sporta vingrošanā (olimpiskais sporta veids) un vispārīgi dažādu skeleta muskuļu attīstīšanai. Tās sastāv no diviem paralēliem, vienādā augstumā novietotiem stieņiem.
Spēka vingrojumi
Ar rokām satverot līdztekas no apakšas, var veikt pievilkšanos, tādējādi trenējot bicepsus, deltveida muskuļus, muguras muskuļus: platos, lielos un mazos apaļos, trapecveida.
Iespējami dažādi citi stāvokļi un citas trenējamo muskuļu grupas.
Līnijas atbrīvošana
Līnijas atbrīvošana ir taktisks paņēmiens, ar kuru līnija (horizontāle, vertikāle, diagonāle) tiek atbrīvota no figūrām, kas traucē izdarīt izšķirošo triecienu.
Šaha kompozīcija
Līnijas atbrīvošana šaha kompozīcijā ir taktisks paņēmiens, ar kuru tiek atbrīvota līnija citas figūras manevram. Iedalās:
Skatīt arī
Lauciņa atbrīvošana
Gņezno katedrāle
Gņezno arhikatedrāle (pl) jeb Vissvētākās Jaunavas Marijas Debesbraukšanas Primasa bazilika Gņezno (pl) ir Romas katoļu katedrāle, kas atrodas vēsturiski pirmās Polijas galvaspilsētas Gņezno centrā. Gņezno arhibīskaps vienlaikus ir arī Polijas katoļu baznīcas primāts.
Baznīca šajā vietā zināma no 9. gadsimta beigām un to paplašināja pirmais zināmais Polijas valdnieks Meško I. 999. gadā katedrālē tika apglabāts Svētais Adalberts. 1025. gadā katedrālē tika kronēts pirmais Polijas karalis Boļeslavs I Drosmīgais. Vēlāk katedrālē kronējušies arī Pšemisls II un Vāclavs II. 1331. gadā baznīcu postīja Teitoņu ordenis. 1418. gadā Gņezno katedrāle kļuva par Polijas primāta rezidenci un tāda tā ir arī mūsdienās. Katedrāle ir degusi 1613. un 1760. gadā, kā arī cietusi Otrajā pasaules karā, bet vienmēr atjaunota.
Svētie raksti
Svētie raksti ir raksti, kas aptver reliģijas un to kultus. Rakstu svētumu pamato ar rakstu zīmju svētumu un rakstu dievišķo izcelšanos. Aprakstītu papīru nereti lietoja slimību ārstēšanai. Domāja, ka svētos rakstus cilvēkiem devuši dievi, arī tad, ja tos bija rakstījuši cilvēki, tos uzskatīja par dievības iedvestiem.
Svēto rakstu autoritāte atzīta arī kristietībā, bet tur tos mīkstina atziņa, ka Dievs atklājies nevien rakstos, bet arī Jēzū Kristū. Kur valda uzskats par atklāsmi tikai rakstos, tur izveidojas grāmatas reliģija, piemēram, jūdaisms vai islāms. Reliģiskajā dzīvē kristiešu svētajiem rakstiem ir normatīva nozīme, ko regulē kanons, kristiešu svēto rakstu izlase, koncentrēšana un apvienošana rada bībeli.
Dažāda satura rakstiem apvienojoties, rodas lieli svēto rakstu krājumi, piemēram, japāņu Tripitaka aptver ap 13 000 sējumu.
Leonīds Savlins
Leonīds Savlins (de; dzimis 1999. gadā) ir Vācijas FIDE meistars šahā (2016).
Biogrāfija
2013. gadā bijis otrais "Makabiādes" jauniešu šaha turnīrā. Vairākkārt pārstāvējis Vāciju Eiropas un pasaules jauniešu šaha čempionātos, kuros labāko panākumu guvis 2015. gadā, kad uzvarējis Eiropas jauniešu šaha čempionātā U16 vecuma grupā.
Einārs Jaunbrālis
Einārs Jaunbrālis (dzimis Rīgā) ir latviešu mūziķis un skaņu režisors, muzikālās grupas Jumis dibinātājs.
Biogrāfija
Dzimis 1962. gada 10. oktobrī Rīgā. Mācījies spēlēt trompeti Pāvula Jurjāna mūzikas skolā, bet gadu vēlāk pārcēlās uz Emīla Dārziņa mūzikas skolu. 1980. gadā Latvijas mūzikas vidusskolu audzēkņu konkursā Einārs izcīnīja 1. vietu trompetes spēlē. Sekoja studijas konservatorijā Georga Sniķera trompetes spēles klasē. Kopš mazotnes Jaunbrālis bija aizrāvies ar džezu, klausījās skaņuplates un magnetofona ierakstus, mēģināja spēlēt un improvizēt pats. 80. gadu sākumā Jaunbrālis pie Rīgas džeza kluba nodibināja Rīgas diksilendu, kur pats spēlēja trompeti, paralēli pelnot naudu Operas un baleta teātra orķestrī.
Vēlāk Jaunbrālis sāka komponēt mūziku. Tapa mūzika Dailes teātra studentu diplomdarba izrādei. Jaunbrālim kopš 80. gadu vidus Latvijas Radio tika uzticēti gan akadēmiskās mūzikas ieskaņojumi, gan popmūzikas ieraksti. To vidū bija arī slavenās "Līvu" dziesmas "Dzimtā valoda" iemūžinājums, un, pietuvojies Latvijas popmūzikai, 1988. gada rudenī tieši Einārs Jaunbrālis nomainīja Imantu Kalniņu taustiņinstrumentālista amatā grupā "Turaidas Roze".
Vēl pirms tam Jaunbrālis sacerēja mūziku Krāmu ielas teātra izrādēm, kā skaņu režisors sadarbojās ar grupu "Sīpoli". Kad nesaskaņu dēļ pajuka grupa "Turaidas Roze", tapa jauns projekts "Jumis", kurā apvienojās "Turaidas Rozes" un "Sīpolu" mūziķi Eināra Jaunbrāļa vadībā. Vispirms dzima jauni aranžējumi Imanta Kalniņa dziesmām, kas ieskaņotas platē Sky’s Ey, bet drīz vien sāka komponēt paši grupas dalībnieki, un 1989. gadā Jaunbrāļa dziesma "Putnu ceļš" ar Ojāra Vācieša vārdiem "Jumja" priekšnesumā ierindojās 8. vietā Mikrofona aptaujā.
90. gadu sākumā Einārs Jaunbrālis kopā ar Uģi Rozi devās peļņā uz Vāciju, līdz 90. gadu vidum samērā aktīvi darbojās kā skaņu režisors, taču pēc šī laika viņa vārds un veikums mūzikas dzīvē figurējis reti.
Līza Reimonda
Līza Reimonda (en; dzimusi ) ir profesionālo karjeru beigusī amerikāņu tenisiste, karjeras Grand Slam ieguvēja sieviešu dubultspēlēs; bijusī pasaules pirmā rakete ​​dubultspēlēs; piecu Grand Slam turnīru uzvarētāja jauktajās dubultspēlēs; četrkārtēja WTA fināla uzvarētāja (2001, 2005, 2006, 2011) dubultspēlēs; 2012. gada olimpisko spēļu medaļniece jauktajās dubultspēlēs; 83 WTA turnīru uzvarētāja (četri vienspēlēs); Federāciju kausa (2000) un Hopmana kausa (2006) ieguvēja ASV izlases sastāvā; viena junioru Grand Slam turnīra fināliste dubultspēlēs (US Open-1990).
Biogrāfija
Būdama juniore, Reimonda izcīnīja piecus Savienoto Valstu tenisa asociācijas (USTA) vienspēļu un dubultspēļu titulus, un 1990. gadā viņa bija ASV ranga pirmajā vietā starp astoņpadsmit gadu un jaunākiem spēlētājiem. 2003. gadā viņa tika uzņemta Floridas Universitātes Sporta slavas zālē kā "Lielā Gatoriete" (Gator Great).
Kozelecas rajons
Kozelecas rajons (uk) ir Ukrainas administratīvā iedalījuma vienība Čerņihivas apgabala dienvidrietumos. Robežojas ar Čerņihivas apgabala Čerņihivas rajonu ziemeļos, Kulikivkas rajonu ziemeļaustrumos, Nosivkas rajonu austrumos un Bobrovicjas rajonu dienvidaustrumos, kā arī Kijivas apgabala Brovaru rajonu dienvidos un Višhorodas rajonu rietumos. Netipiski citiem rajoniem, Kozelecas rajona centrs iz Kozelecas pilsētciemats, tomēr rajona teritorijā atrodas Osteras pilsēta.
Rajona Lemešu ciemā dzimis pēdējais Kreisā krasta hetmanis un Krievijas valsts darbinieks Kirils Razumovskis (Кирилл Григорьевич Разумовский/Кирило Григорович Розумовський, 1728 – 1803).
Sukarno
Sukarno (, dzimis, miris ) bija pirmais Indonēzijas prezidents. Šajā amatā viņš bija no līdz, kad tika gāzts no amata. Viņš ieguva arī titulu Indonēzijas nacionālais varonis. Sukarno bija viens no Indonēzijas nacionālās partijas dibinātājiem, un bija līderis kustībai, kas iestājās par Indonēzijas neatkarību no Nīderlandes.
Zeļļi
"Zeļļi" ir viena no ievērojamākajām latviešu šlāgermūzikas grupām, kas ir dibināta 1978. gadā Ozolmuižā. Tās sastāvā ir solists Raitis Treijs, taustiņinstrumentālists un dziesmu vārdu autors Jānis Vējiņš, kurš ir grupas dibinātājs un līderis, saksofonists Aigars Čudars un ģitārists Ilmārs Stivriņš. Grupa tiek uzskatīta par Latvijas šlāgermūzikas pionieriem un izdevusi 13 albumus.
Par grupas populārākajām dziesmām uzskatāmas "Vedēj, pasteidzies!", "Rudzupuķes", "Vēl tu nāc" un "Krustcelēs".
Biogrāfija
Latviešu šlāgermūzikas grupa "Zeļļi" savu darbību uzsāka 1978. gada rudenī Ozolu (Ozolmuižas) profesionāli tehniskajā vidusskolā. Grupas dibinātājs un mūzikas autors Jānis Vējiņš Ozolos bija autoapmācības pasniedzējs un skolas vadība viņam uzticēja ansambļa vadīšanu. Par ansambļa solistu kļuva skolas audzēknis Raitis Treijs. Ozolu skolas ansamblis piedalījies dažādās skatēs un konkursos. Raitim pēc vidusskolas sekoja dienests padomju armijā, tālu prom no Latvijas, bet Jānis turpināja ansambļa vadīšanu. Pēc atgriešanās no armijas Raitis atgriezās dziedāt tai pašā Ozolmuižas ansamblī, skola sagādāja aparatūru, tika pieņemts nosaukums "Zeļļi", un sākās aktīva koncertdarbība.. Dziedātājs Raitis Treijs gan šīs uzstāšanās nesauca par koncertiem, bet ballītēm.
Grupai popularitāti atnesa piedalīšanās 1991. gada Mikrofona aptaujā, kur "Zeļļu" izpildītā dziesma "Vedēj, pasteidzies" sagādāja atpazīstamību visā Latvijā.
Grupā kopš 1978. gada muzicē Raitis Treijs un Jānis Vējiņš, bet grupā darbojušies arī Ivars Birkāns, Ilmārs Stivriņš, Aigars Čudars, Igors Krilovs. Solisti bijuši Ainārs Brengulis, Raitis Treijs, Pēteris Vējiņš, Dina Janiša, Varis Šteinbergs. Ansamblī vēl spēlējuši Ilgvars Zirnis (sitamie instrumenti), Edgars Priedītis (bass), Uldis Butka (ģitāra), Ainārs Lilientāls (ģitāra), Māris Mārtiņjēkabs (sitamie instrumenti), Ivars Meijers (ģitāra), Vilnis Rozītis (bass), brāļi Arnīši (trompete), Aldis Kaksis (bass), Guntis Vilde (sitamie instrumenti), Gints Kopštāls.
Pēdējā laikā "Zeļļiem" ir ierakstītas dziesmas kopā ar Jāni Gravu un Evu Grāveli (Baumani).
Atom Heart Mother
Atom Heart Mother ir piektais angļu progresīvā roka grupas Pink Floyd studijas albums. Tā pirmo pusi aizņem simfoniskā roka svīta Atom Heart Mother, bet otro pusi trīs folkroka dziesmas un viens eksperimentāls skaņdarbs. Albums piedzīvoja komerciālu veiksmi, taču gan Deivids Gilmors, gan Rodžers Voterss to ir nosaukuši par grupas "zemāko krtienu"; vienīgi Riks Raits to atzinis par labu esam. Centrālā kompozīcija Atom Heart Mother ir visas grupas kopsacerējums, taču simfoniskā orķestra aranžējumus veidojis Rons Gīzains, tāpēc arī viņš norādīts kā viens no dziesmas autoriem.
Kritiķi jau no paša sākuma šim albumam pievērsušies izteikti negatīvi, taču ne tik negatīvi kā daži no grupas mūziķiem.
Tomaras Kristus konvents
<mapframe text="Tomaras Kristus konvents" width=260 height=260 zoom=17 > { "type": "ExternalData", "service": "geoshape", "ids": "Q736692" }
Kristus konvents (pt) ir 12. gadsimtā Templiešu ordeņa dibināts klosteris Portugāles pilsētā Tomarā, templiešu ordeņa Portugāles atzara vēsturiskais ietekmes centrs. 14. gadsimtā citās valstīs templiešu ordeni likvidēja. Portugālē tas tomēr turpināja darbību, pārdēvējoties par Kristus ordeni, un aktīvi piedalījās 15. gadsimta Lielajos ģeogrāfiskajos atklājumos. 1983. gadā klosteris tika iekļauts UNESCO Pasaules mantojuma sastāvā.
Kecskeméti TE
Kecskeméti TE ir Ungārijas sporta klubs no Kečkemētas, plašāk pazīstams ar tā futbola komandu, kas pašlaik spēlē Ungārijas futbola čempionāta augstākajā līgā — Nemzeti Bajnokság I. Mājas spēles klubs aizvada Széktói stadionā, kura ietilpība ir 6300 vietu.
Bruno Jirgensons
Bruno Jirgensons (dzimis, miris ) bija latviešu bioķīmiķis, starptautiski pazīstams koloīdķīmijas speciālists. Latvijas Universitātes un Teksasas Universitātes Dallasā profesors.
Dzīves gājums
Dzimis 1904. gada 16. maijā Ādažu pagasta Strēlnieku mājās. Mācījās Jelgavas 1. ģimnāzijā, 1926. gadā absolvēja Latvijas Universitāti, no 1928. līdz 1944. gadam strādāja universitātē par docētāju Vispārīgās ķīmijas laboratorijā mediķiem un veterinārmediķiem. Zinātnisko darbu viņš strādāja profesora Aleksandra Janeka vadībā par vitamīnu un hormonu ķīmiju, kā arī nodarbojās ar biokoloīdu koagulācijas, aminoskābju un olbaltumu molekulu konformācijas pētīšanu. 1930. gadā kopā ar O. Licu (Lütz) atklājis likumsakarību (pazīstams kā Lica—Jirgensona likums; arī Klafa—Lica—Jirgensona likums ).
Darbi
Bruno Jirgensons ir apmēram 200 zinātnisku un populārzinātnisku rakstu autors.
Klafa—Lica—Jirgensona likums
Ar Klafa—Lica—Jirgensona likuma palīdzību var noteikt aminoskābes piederību pie L vai D rindas. Ja, paskābinot aminoskābes šķīdumu, tā optiskās griešanas leņķis kļūst pozitīvāks, aminoskābe pieder pie L rindas, ja negatīvāks — pie D rindas. Dabiskajām aminoskābēm šis leņķis kļūst pozitīvāks, tātad tās visas ir L rindai piederošas.
Mārtiņsala
Mārtiņsala (de), senāk Baznīcas sala (de) jeb Holma ir bijusī sala Daugavas lejtecē, senās ārējās deltas rajonā, augšpus Doles salai, kur sazarojās Ceļa Daugava un Sausā Daugava. Pēc Rīgas HES aizsprosta uzbūvēšanas 1974. gadā tā atrodas ūdenskrātuves dzelmē. Uz tās atradās 12.—13. gadsimta senvietu komplekss ar Salaspils veco pili (la), baznīcu, ciemu un senkapiem, kuros no 1966. līdz 1974. gadam notika arheoloģiskie izrakumi Ēvalda Mugurēviča vadībā.
Vēsture
12. gadsimta beigās — 13. gadsimta sākumā Daugavassala Holma (latīniski rakstītajos tekstos: Holme) bija ievērojams Daugavas līvu centrs. Nosaukuma pamatā ir sens vikingu dots vārds, ko viņi atkārtoti lietojuši uz salām izvietotu apmetņu apzīmēšanai (sal. Holm gård — Novgoroda, Stock holm — Stokholma, arī Холм — Holmas pilsēta Krievijā).
1255. gadā pils nonāca Rīgas arhibīskapa īpašumā, pēc baznīcas uzcelšanas sala tika dēvēta par Baznīcas salu (Kirchholm). 1298. gadā tā stipri cieta arhibīskapa un Livonijas ordeņa savstarpējās cīņās.
Marko Kristals
Marko Kristals (et; dzimis ) ir bijušais igauņu futbolists, tagad treneris un funkcionārs. Pašlaik (2020) ir Igaunijas kluba Nõmme Kalju galvenais treneris.
Karjera
Spēlētāja karjeras laikā spēlējis pussarga pozīcijā. Lielāko karjeras daļu aizvadījis FC Flora sastāvā, vēl spēlējis citos Igaunijas klubos, Zviedrijā un Somijā. Septiņas reizes karjeras laikā kļuvis par Igaunijas čempionu.
Pārstāvējis Igaunijas izlasi. Laikā no 1992. līdz 2005. gadam tās sastāvā aizvadījis 143 spēles, kurās guvis 9 vārtus (vieni vārti arī bijuši pret Latvijas izlasi). 42 spēles pēc kārtas aizvadījis no 1995. līdz 1998. gadam. 2001. gadā kļuva par jaunāko Eiropas futbolistu, kas aizvadījis 100 spēles izlases sastāvā.
Spēlētāja karjera
Flora
Trenera karjera
Levadia
PSKP 22. kongress
'''PSKP 22. kongress''' notika Maskavā no 1961. gada 17. līdz 31. oktobrim. Kongresā piedalījās gandrīz 4500 PSKP delegāti un 80 pasaules valstu komunistisko partiju pārstāvji. Vēsturē iegājis ar to, ka tas apstiprināja PSKP 3. programmu un partijas pirmā sekretāra Ņikitas Hruščova paziņojumu par komunistiskas sabiedrības sākumu pēc 1980. gada. Kongress notika jaunuzceltajā Kremļa kongresu pilī. Par godu 22. kongresam uzcēla Eiropā lielāko Volgogradas HES uz Volgas un veica pasaulē lielākās ūdeņraža bumbas izmēģinājumu virs Novaja Zemļas. Kongress iezīmējās ar atjaunotu uzbrukumu Staļina personības kultam, viņa zārku iznesa no Ļeņina Mauzoleja, un dažu mēnešu laikā valstī pazuda gandrīz visas atsauces uz Staļinu (pilsētu, ielu, kolhozu nosaukumi, pieminekļi un portreti). Ideoloģiskās nesaskaņas ar Ķīnas komunistiem noveda pie tā, ka Ķīnas delegācija pameta kongresu.
Destaļinizācija
1956. gada PSKP 20. kongresā nolasītais Hruščova ziņojums par Staļina noziegumiem netika publiskots, to ātri apsprieda partijas pirmorganizācijās, un tā saturs vairāk bija zināms ārpus PSRS, nekā valsts iedzīvotājiem. Staļina vārds nekur nepazuda, partijas publikācijās viņu joprojām dēvēja par ievērojamu marksistu. Tikai līdz ar 22. kongresu sākās publiska un aktīva destaļinizācija. Tā kā Hruščovs bija pilnībā atbrīvojies no 1957. gadā sakautās Antipartejiskās grupas, viņš tagad publiski nosodīja ne tikai Staļinu, bet arī visus vecos Politbiroja staļinistus. Kongresa delegāti publiski stāstīja par asiņainajām represijām pret partijas un armijas vadītājiem (nepieminot Hruščova paša noziegumus Ukrainā). Hruščovs ierosināja uzcelt pieminekli represijās iznīcinātajiem partijas biedriem. Kongresa pēdējā darba dienā delegāti pieņēma lēmumu par Staļina mirstīgo atlieku iznešanas no Ļeņina Mauzoleja. Staļinu turpmāk publiski kritizēja avīzes, Staļingradu pārsauca par Volgogradu. Molotovu, Kaganoviču, Maļenkovu un pārējos Hruščova pretiniekus izslēdza no partijas. Plaši publicēja Jevgeņija Jevtušenko dzejoli "Staļina mantinieki".
Ārējā saites
[https://www.stihi.ru/2017/04/03/12775 Евгений Евтушенко. Наследники Сталина]
Uģis Grūbe
Uģis Grūbe (dzimis, miris ) bija latviešu jurists, bijušais Bankas Baltija administrators.
Dzīvesgājums
Dzimis 1957. gada 5. martā. Studēja LVU Juridiskajā fakultātē un darbojās Rīgas Proletāriešu rajona komjaunatnes komitejā. 1982. gadā sāka strādāt milicijā, tad par strādnieku ražošanas apvienībā “Ausma”, bet 1985. gadā Rīgas Kirova rajona izpildkomitejas dzīvokļu daļā. 1987. gadā Grūbe kļuva Rīgas Kirova rajona tiesas tiesnesi, Latvijas neatkarības atjaunošanas periodā 1990. gadā sāka strādāt Rīgas pilsētas izpildkomitejā.
1992. gadā sāka strādāt par juristu firmā “Koblenz”, 1994. gadā nolika advokāta eksāmenu. Pēc “Bankas Baltija” maksātnespējas pasludināšanas Grūbi 1995. gadā iecēla par bankas administratoru. Kopā ar advokātu Andri Grūtupu esot ieteicis “Bankas Baltija” likvidatoram Deividam Berijam pārdot “Latvenergo” 10 miljonu latu parādu kādai Lihtenšteinā reģistrētai firmai par pieciem miljoniem, kā rezultātā trīs miljoni latu pazuda bez vēsts. 1999. gadā sprādzienā tika bojāta Grūbes automašīna “Lincoln Navigator”. Digitālās televīzijas ieviešanas lietā Grūbe darbojās kā uzņēmuma “Kempmayer Media Limited” pārstāvis; pēc “Parex bankas” bankrota un nacionalizācijas viņš pārstāvēja bijušo bankas īpašnieku Valērija Kargina un Viktora Krasovicka intereses.
Aleksejs Gricajs
Aleksejs Gricajs (ru; dzimis, miris ) bija padomju, krievu mākslinieks-gleznotājs, skolotājs.
Biogrāfija
Aleksejs Gricijs dzimis 1914. gada 22. februārā gadā Petrogradā.
Studējis Ļeņingradā S. M. Zeidenberga studijā. 1932.-1939. gados viņš studēja Ļeņingradas glezniecības, tēlniecības un arhitektūras institūtā pie S. Abugova, I. Brodskis un V. Jakovļeva.
Viņš pasniedza Maskavas mākslas skolā 1905. gada piemiņai, 1948.-1952. un 1964.-1998. gadā - Maskavas Mākslas institūtā. V.I.Surikovs. Kopš 1964. gada viņš vadīja personīgo darbnīcu. Kopš 1966. gada - profesors.
Mākslinieka darbi tiek glabāti Valsts Tretjakova galerijā, Valsts krievu muzejā un virknē citu muzeju.
PSRS Mākslas akadēmijas akadēmiķis (1964). PSRS Mākslinieku savienības loceklis. RSFSR Mākslinieku savienības Organizācijas komitejas priekšsēdētāja vietnieks (1957-1960).
Viņš nomira 1998. gadā Maskavā. Apglabāts Vagaņkovas kapsētā.
Atmiņa
2020. gada augustā uz Maskavas Verkhnyaya Maslovka ielas Nr. 3 majas fasādes tika uzstādīta mākslinieka piemiņas plāksne.
Atis Švinka
Atis Švinka (dzimis Rīgā) ir Latvijas uzņēmējs, jaunatnes mentors un politiķis, pārstāv partiju "Progresīvie", bijis tās līdzpriekšsēdētājs. 2022. gada 1. oktobrī ievēlēts 14. Saeimā.
Biogrāfija
Dzimis 1973. gada 24. martā Rīgā. 2002. gadā ieguvis Latvijas Universitātes sociālo zinātņu bakalaura grādu vadībzinātnē.
20 gadu vecumā A. Švinka tika iecelts par "Junior Achievement Latvija" izpildirektoru. 20. gadsimta 90. gadu beigās kopā ar komandu ieviesis ekonomikas mācību priekšmetu skolās un vadījis šobrīd plaši pazīstamos projektus: Skolēnu mācību uzņēmumu (SMU) praksi, Līderu programmu un "Ēnu dienu". 1998. gadā par ieguldījumu ekonomikā un tautsaimniecībā saņēmis Kultūras fonda Spīdolas balvu. Dibinājis stipendiju talantīgu skolēnu atbalstam.
Vada vairākus uzņēmumus, t.sk. SIA "LIC Gotus", kas ir viena no vadošajām firmām Baltijā DIY produktu vairumtirdzniecībā, kā arī līmēšanas un hermetizācijas industriālo risinājumu tirdzniecībā.
Brīvajā laikā aizrāvies ar hokeju.
Politiskā darbība
Iesaistījies partijā "Progresīvie", kur strādājis pie ekonomikas un demogrāfijas jautājumiem. 2020. gada ārkārtas Rīgas domes vēlēšanās kandidējis no "Attīstībai/Par!" un "Progresīvo" kopējā saraksta, taču nav ievēlēts.
2021. gadā ievēlēts par partijas "Progresīvie" valdes locekli un līdzpriekšsēdētāju (kopā ar Antoņinu Ņenaševu).
2022. gadā kandidējis 14. Saeimas vēlēšanās kā Zemgales vēlēšanu apgabala saraksta līderis un ticis ievēlēts parlamentā. Priekšvēlēšanu laikā par savām prioritātēm izvirzījis t.sk. energoresursu cenu un inflācijas krīzes risinājumu, energoneatkarību no Krievijas fosilo resursu piegādēm, tā vietā attīstītot atjaunīgos energoresursus. Aktualizējis arī kooperatīvu un krājsabiedrību attīstību lauksaimniecībā un mežsaimniecībā, industriālās politikas attīstību, digitalizāciju un jaunuzņēmumu ekosistēmas atbalstu. Ar šiem jautājumiem 14. Saeimā strādā Ilgtspējīgas attīstības komisijā, parlamentā darbojas arī Aizsardzības, iekšlietu un korupcijas novēršanas komisijā, kā arī Tautsaimniecības, agrārās, vides un reģionālās politikas komisijas Uzņēmējdarbības attīstības apakškomisijā.
Rumšišķu seņūnija
Rumšišķu seņūnija ir seņūnija Lietuvā, Kauņas apriņķa Kaišadores rajona pašvaldībā, tās rietumos. Seņūnija sastāv no 3 seņūnaitijām, tajā ir 1 pilsētciemats (Rumšišķes) un 35 ciemi.
Obscured by Clouds
Obscured by Clouds ir angļu progresīvā roka grupas Pink Floyd septītais studijas albums un otrais filmu celiņš, kurā ir tikai Pink Floyd dziesmas. Albumā dzirdamas arī vairākas blūzroka dziesmas, dziesmu Absolutely Curtains var pieskaitīt pie World music. Albumu kritiķi novērtēja diezgan vēsi, šis albums arī dēvējams par grupas vismazāk zināmo albumu.
Ostera
Ostera (uk) ir pilsēta Ukrainas ziemeļaustrumu daļā, Čerņihivas apgabala dienvidos, Kozelecas rajona rajonā pie Osteras upes ietekas Desnā.
Kokskrūve
Kokskrūve ir stiprinājuma detaļa, kas izgatavota kā stienis ar ārēju vītni, kura viens gals ir ar konisku nobeigumu, otrs — ar rievotu galviņu. Kokskrūve paredzēta ieskrūvēšanai tādos mīkstos materiālos kā koksne vai plastmasa, tās vītnei ir trijstūra profils un ieplaku platums ir relatīvi liels attiecībā pret izciļņu platumu.
Ērmaņu urga
Ērmaņu urga ir Lielās Juglas labā krasta pieteka Siguldas novadā.
Iztece — uz rietumiem no Upmalām. Tek dienvidu virzienā. Ietek Lielajā Juglā starp Sidgundu un Augšciemu. Ērmaņu urga nešķērso valsts autoceļi.
Tehniskā stacija
Tehniskā dzelzceļa stacija ir vispārināts sadales punktu apzīmējums, kurā veic vismaz minimālā apjomā (neatkarīgi no apjoma) tādus pakalpojumus, kā lokomotīves brigāžu maiņa, lokomotīves maiņa, lokomotīvju un pasažieru vagonu ekipēšana, mazgāšana, vilcienu izformēšana un formēšana, ritošā sastāva (vagoni, lokomotīves) tehnisko apkopi un remontu u.c. funkcijas. Tas ir vispārināts staciju apzīmējums, jo par tehniskām stacijām var saukt tādas specifiskas stacijas, kā: šķirošanas stacija, iecirkņa stacija,  pasažieru stacijas ar tehnisko parku (vagonu parku), mezgla stacijas vismaz ar apgrozības depo, pieostas stacijas ar apgrozības depo u.c. stacijas, ja tajās vismaz minimālā apjomā iespējams veikt iepriekšminētās tehniskās operācijas. Par tehniskām stacijām nevar nodēvēt mazos sadales punktus: starpstacijas, apdzīšanas un izmaiņas punktus, kuros neveic iepriekšminētās tehniskās funkcijas. Tehniskās stacijās var apkalpot tikai pasažieru vai tikai kravas vilcienus. Ja apkalpo kā vienu tā otru, tad parasti vienam no pārvadājumu veidiem tas nav pilnīgs tehniskās stacijas pakalpojumu spektrs. Citās valstīs var atšķirties tas, ko pieņemts dēvēt par tehniskajām stacijām 1520 mm sliežu platuma zonā.
Saistītie raksti
Vilcienu kustības organizācija
Vingrošana 1896. gada vasaras olimpiskajās spēlēs — līdztekas vīriešiem
Līdztekas vīriešiem bija viena no astoņām vingrošanas disciplīnām, kas bija iekļautas 1896. gada vasaras olimpisko spēļu programmā. Līdztekas bija sporta vingrošanas disciplīna.
Sacensības uz līdztekām tika aizvadītas 10. aprīlī un tās notika Panatinaiko stadionā. Tajās startēja 18 sportisti no 6 valstīm.
Par pirmo olimpisko čempionu līdztekās vīriešiem kļuva Vācijas sportists Alfrēds Flatovs. Savukārt sudraba medaļu izcīnīja Šveices sportists Luijs Cuters. Bronzas medaļa netika pasniegta.
Foina krasts
Foina krasts ir Antarktīdas piekrastes daļa Greiema Zemes austrumos. Stiepjas no Aleksandra raga ziemeļos līdz Nortropa ragam dienvidos Antarktīdas pussalas austrumu pusē Vedela jūras piekrastē. Ziemeļos robežojas ar ar Oskara II krastu, dienvidos — ar Boumena krastu. Krasta kopējais garums ir ap 160 km. Krasta līnija stipri izrobota. Visu piekrasti klāj Larsena šelfa ledājs, uz ko noplūst vairāki glečeri no pussalas kalniem.
Vingrošana 1896. gada vasaras olimpiskajās spēlēs — līdztekas vīriešiem
Šīs medaļas piešķīra Starptautiskā Olimpiskā komiteja ar atpakaļejošu datumu; Spēļu laikā uzvarētājiem tika piešķirta sudraba medaļa, bet turpmākās vietas netika apbalvotas.
Foina krasts
Krastu 1893. gadā atklāja norvēģu vaļu mednieku ekspedīcija Kārļa Larsena vadībā un nosauca par godu vaļu medniekam Svenam Foinam (Svend Foyn), kura izgudrotais vaļu medību harpūnu lielgabals deva lielu ieguldījumu nozares attīstībā.
Vingrošana 1896. gada vasaras olimpiskajās spēlēs — līdztekas vīriešiem
Valstis
Iekavās norādīts sportistu skaits no attiecīgās valsts.
Rieva
Rieva var būt:
Bruno Vasiļevskis
Bruno Vasiļevskis (dzimis, miris ) bija latviešu gleznotājs.
Dzimis Rēzeknē, Otrā pasaules kara laikā ģimene dzīvojusi Kuldīgā, vēlāk pārcēlusies uz Rīgu. 1957. gadā beidzis mācības Rozentāla Rīgas mākslas vidusskolā, 1964. gadā absolvējis Latvijas Mākslas akadēmijas Glezniecības nodaļu. No 1968. gada Vasiļevskis piedalījās izstādēs. 1973. gadā kļuva par Latvijas Mākslinieku savienības biedru.
Gleznojis klusās dabas, ainavas un portretus. Distancējoties no sava laika latviešu mākslas tradīcijām, kopā ar domubiedriem Imantu Lancmani, Maiju Tabaku un citiem izveidojis t.s. "franču grupu", kas meklēja iedvesmu franču glezniecībā, Eiropas mākslas tradīcijās, kā arī dabas studijās. Vasiļevska darbiem lakoniska kompozīcija, atturīgs, niansēts kolorīts, tiem raksturīga meditatīva, apcerīga noskaņa.
Džans Džordžo Trisīno
Džans Džordžo "Džandžordžo" Trisīno del Vello d'Oro (it; dzimis, miris ) bija itāļu jātnieks, olimpiskās zelta medaļas ieguvējs. Viņš bija pirmais Itālijas sportists, kurš olimpiskajās spēlēs izcīnīja zelta medaļu.
1900. gada vasaras olimpiskajās spēlēs Parīzē viņš startēja divās olimpiskajās jāšanas disciplīnās. Olimpisko zelta medaļu viņš kopā ar zirgu Oreste izcīnīja jāšanas augstlēkšanā. Šajā disciplīnā viņš startēja arī ar otru zirgu Mélepo un ieguva 4. vietu. Savukārt sudraba medaļu viņš izcīnīja jāšanas tāllēkšanā, kur startēja ar zirgu Oreste.
Abus itāļu zirgus trenēja tā laika izcilākais jātnieks Federiko Kaprilli, armijas virsnieks, kurš pēc Kara ministrijas pavēles nevarēja sacensties Parīzē Itālijas sabiedrības nemierīgajā periodā ar biežiem nemieriem.
No 1915. līdz 1917. gadam Trisīno bija vairāku īsfilmu par izjādēm autors un režisors, daudzās no kurām viņš filmējās kopā ar Džemmu Albini, ar kuru vēlāk apprecējās. Atstājot kavalēriju kapteiņa amatu viņš veltīja sevi mūzikas kompozīcijai. Otrā pasaules kara beigās viņš kopā ar sievu un trim bērniem pārcēlās uz pastāvīgu dzīvi Milānā, kur palika līdz mūža galam.
2015. gada 7. maijā, klātesot Itālijas Nacionālās Olimpiskās komitejas (CONI) prezidentam Džovanni Malago, Itālijas foruma olimpiskajā parkā, Romā, tika atklāta Itālijas sporta Slavas aleja, kas sastāv no 100 flīzēm, kura hronoloģiski attēlo Itālijas sportā nozīmīgākos sportistu vārdus. Uz katras flīzes ir sportista vārds, sporta veids, kuru viņš pārstāvēja un CONI simbols. Pirmā flīze šajā alejā ir veltīta Džovanni Džordžo Trisīno, pateicoties viņam par pirmās olimpiskās medaļas izcīnīšanu olimpiskajās spēlēs.
Skrundas vidusskola
Skrundas vidusskola ir vispārizglītojoša mācību iesatāde Skrundā.
Skola vēsture
Izglītības pirmsākumi Skrundā meklējami jau 1799. gadā, kad tika rīkoti pirmie izglītojošie pasākumi, bet pirmā skola tika uzcelta 1843. gadā Pārventā. Ilgu laiku skola nesusi Oskara Kalpaka vārdu, taču pēc Otrā pasaules kara ieguvusi Pumpura vidusskolas nosaukumu. 1968. gadā tika uzbūvēta jaunā skolas ēka, kurā apvienoja Pumpura vidusskolu, Skrundas 8-gadīgu skolu un Rudbāržu skolas vidusskolas klases. 1971. gadā skola tika pārdēvēta par Skrundas 1. vidusskolu.
Direktori
Pumpura vidusskola:
'''Skrundas 1. vidusskola''':
Deivids Bartka
Deivids Maikls Bartka (en, dzimis ) ir amerikāņu aktieris un profesionāls šefpavārs. Pazīstams ar savām aktiera lomām teātrī un televīzijas seriālos, tostarp seriālā "Kā es satiku jūsu māti" un lugā The Play About the Baby. Seriālā "Kā es satiku jūsu māti" viņš atveidoja Lilijas vidusskolas puisi. 2014. gadā Deivids Bartka apprecējās ar Nīlu Patriku Herisu. Pāris iepazinās 2004. gadā. Viņi ir tēti dvīņiem Gideonam un Hārperai, kas piedzima surogātmātei.
Bartka pameta pilna laika aktiera darbu, lai kļūtu par profesionālu šefpavāru. Viņš 2009. gada vasarā absolvēja Pasadīnas Kulinārās mākslas koledžu Le Cordon Bleu un sāka strādāt Losandželosas ēdināšanas uzņēmumā Gourmet M.D.
Bartka ir dzimis Dīrbornā, Mičiganā. Viņa vecāki Debora Zajasi (mirusi 2008. gadā) un Daniels Bartka. Viņš ir poļu izcelsmes. Uzauga Kantonā, Mičiganā un 1993. gadā absolvēja Salemas vidusskolu. Aktierspēli apguva Interlochen Center for the Arts, pēc Mičiganas Universitātē bakalaura iegūšanas tālākās apmācības turpināja William Esper Studios.
Sēlijas militārais poligons
Sēlijas militārais poligons ir topošā starptautiskā militārā bāze Aizkraukles un Jēkabpils novadu teritorijā Latvijā. Nosaukta Sēlijas vēsturiskās zemes vārdā.
Saskaņā ar Aizsardzības ministrijas plāniem, viena no valsts aizsardzības prioritātēm ir stiprināt NATO sabiedroto spēku pastāvīgu klātbūtni Latvijā. Pēc NATO Madrides samitā pieņemtajiem lēmumiem par lielāku sabiedroto valstu spēku klātbūtni Baltijas valstīs, nepieciešams izveidot jaunu poligonu, lai nodrošinātu karavīriem apmācību vietu. Līdz ar Krievijas atsākto karu Ukrainā 2022. gada 24. februārī, vairākas sabiedrotās valstis apliecināja savu gatavību aizsargāt Latviju, nosūtot papildu karavīrus un tehniku, kas palielināja esošās militārās infrastruktūras noslodzi. Valsts Aizsardzības ministrija un NBS izvērtēja vairākas iespējamās vietas jauna poligona izveidei un par piemērotāko atzina teritoriju Aizkraukles un Jēkabpils novados.
NBS komandieris ģenerālleitnants Leonīds Kalniņš 2022. gada novembrī paziņoja, ka Sēlijas poligonā trenēsies Latvijas NBS Sauszemes spēku mehanizētā brigāde, Kanādas brigāde un citu sabiedroto valstu karaspēka vienības. Viņš prognozēja, ka 2023. gada beigās poligonā varēs sākt trenēties pirmās vienības, bet tas būs atkarīgs no A/S “Latvijas Valsts meži” īpašumu pārņemšanas un iedzīvotājiem bīstamās zonas izveides. Sākumā bruņoto spēku personālu izvietos telšu pilsētiņās, taču ar laiku mācību apjomi palielināsies un tad būs nepieciešamas kazarmas, ēdnīcas, noliktavas, kaujas tehnikas novietnes un citas militārajai bāzei nepieciešamās pastāvīgās būves.
2023. gada jūnijā sākās sarunas ar 12 zemes īpašniekiem Sēlijas poligona teritorijā, lai privātīpašnieku zemes atsavinātu par tirgus vērtību vai arī to vietā piedāvātu valsts īpašumus citviet. Militāro mācību sākums bija plānots 2025. gada beigās.
Teritorija
Saskaņā ar Sēlijas militārā poligona izveides plānu Aizsardzības ministrija plāno pārņemt 25 605 ha, kas ietver galvenokārt valsts zemes (24 540,49 ha), bet arī nedaudz fizisko un juridisko personu zemes (1034,4 ha) un pašvaldības zemes (30,91 ha). Poligona ziemeļu daļu šķērso vietējas nozīmes valsts autoceļš V956 (Daudzeva–Viesīte–Apserde).
Dabas apdraudējums un potenciālie ierobežojumi
Militāro poligonu veidos teritorijā, kas ir bagāta ar biotopiem un dažādām putnu sugām. Aizsardzības ministrija apgalvoja, ka Nacionālie bruņotie spēki ievēros visas vides prasības un saudzīgi izturēsies pret dabu. Sēlijas militārā poligona izveidošanas un iespējamā šaušanas trokšņa dēļ netiks apdraudēti mikrolieguma teritorijā aizsargājamie putni un to ligzdvietas, kā arī netiks nodarīts kaitējums videi un dabas resursiem. Darbības militārajā poligonā notiks saskaņā ar Aizsargjoslu likumā noteiktajiem ierobežojumiem.